Conasprella wendrosi

Conasprella wendrosi ta un especie di soldachi marino di e famia di Conidae. E nomber cientifico a wordo publica  na 2013 pa Tenorio y Afonso.Tenorio M.J. & Afonso C.M.L. (2013) A new cone species from Aruba: Perplexiconus wendrosi sp. nov. (Gastropoda, Conilithidae). Xenophora Taxonomy 1: 41-47. Su nomber specifico "wendrosi" ta referi na e buceador y coleccionistanan Arubiano Jordy Wendriks y Leo Ros, kendenan a trece e existencia di e especie na conocemento di e investigadornan internacional, Tenorio y Afonso.

 Descripcion 
E cocolishi ta den forma conico y tin un largura cu ta varia entre 10 y 17 mm. Manera tur especie denter di e genero Conasprella, e molusco aki ta predador y venenoso. E tin un djente manera un puy cu e ta saca pa inyecta veneno den su prooi.Cera conoci cu e Cocolishi Conaspella Wendrosi, 24ora.com (2 di juli 2025) E ta capas tambe di pika hende, pues molusco bibo mester wordo maneha cu cuidou of no at all. 

 Distribucion y habitat 
E especie ta presente den lama Caribe cerca di Aruba; e unico luga unda ta hay'e te awor ta e sero di santo canto di e mondi di mangel dilanti costa na Barcadera. 
C. wendrosi ta un di e tres especie di molusco endemico di Aruba, hunto cu Conus curassaviensis y Conus hieroglyphus.  Nan tur tres ta especie proteha pa ley.

 Mira tambe 
 Animalnan protehi na Aruba

 Link externo 
 To Encyclopedia of Life
 Puillandre N., Duda T.F., Meyer C., Olivera B.M. & Bouchet P. (2015). One, four or 100 genera? A new classification of the cone snails. Journal of Molluscan Studies. 81: 1-23

Kategoria:Animal endemico di Aruba
Kategoria:Sòldachi